Diari Oficial de la Generalitat Valenciana


Sumari del DOGV 8396, del 03-10-2018 (2018/8767)

Notificació de la sentència dictada en el judici verbal número 1172/2017.
-------------------------------------------------------------------------

### Dades del document

Número de DOGV
:   8396

Data del DOGV
:   03-10-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/8767


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el judici verbal número 1172/2017. [2018/8767]  
Pilar Irles Martínez, lletrada de l'Administració de justícia del Jutjat de Primera Instància número 6 de Torrent, faig saber que, en el procés civil seguit en el jutjat indicat amb el número 1172/2017 a instàncies de Bankia Hàbitat, SLU, contra els ignorats ocupants de carrer del Mestre Fortea, número 3, pis 2, porta 3, de Torrent, s'ha acordat la notificació de la sentència als ignorats ocupants de l'habitatge situat al carrer del Mestre Fortea, número 3, planta 2, porta 3, de Torrent, finca registral 18072 del Registre de la Propietat número 1 de Torrent, i s'insereix a continuació la referida resolució:  
  
«Procediment: judici verbal (desnonament precari) número 1172/2017.  
De: Bankia Hàbitat, SLU.  
Procurador: Francisco José Pérez Bautista.  
Contra: ignorats ocupants del carrer del Mestre Fortea, número 3, pis 2, porta 3, de Torrent.  
Sentència número 74/2018  
Torrent, 27 de març de 2018  
Dispositiva  
Estime íntegrament la demanda interposada pel procurador Francisco José Pérez Bautista, actuant en representació de Bankia Hàbitat, SLU, sota la direcció lletrada d'Enrique Gomá Ozcoidi, contra els desconeguts ocupants de la finca número 18082 del Registre de la Propietat número 1 de Torrent (que han sigut declarats en rebel·lia):  
  
1. Condemne els desconeguts ocupants de la finca número 18639 del Registre de la Propietat número 1 de Torrent, a sotmetre's a aquesta resolució i que deixen lliure, vacu i a disposició de la part actora l'habitatge situat al carrer del Mestre Fortea, número 3, planta 2, porta 3, en el municipi de Torrent, província de València (46378), havent-se assenyalat a aquest efecte, en el decret recaigut en aquestes en data 5 de desembre de 2017, el dia 22 de maig de 2018 a les 12.30 hores perquè es procedisca al llançament.  
Si la aquesta sentència no fora recorreguda, es procedirà al llançament en la data assenyalada, sense necessitat de notificació posterior.  
2. Condemne la part demandada al pagament de les costes processals produïdes.  
Notifiqueu aquesta resolució a les parts en els termes acordats i advertiu-los que, contra aquesta, es pot interposar un recurs d'apel·lació, que s'interposarà davant d'aquest jutjat dins del termini de vint dies comptadors des de l'endemà de la notificació; cal exposar les al·legacions en què es base la impugnació, a més d'esmentar la resolució objecte d'apel·lació i els pronunciaments que s'impugnen. De conformitat amb el que disposa la disposició addicional 15a de la Llei orgànica del poder judicial, introduïda per la Llei orgànica 1/2009, de 3 de novembre, per a recórrer, la part recurrent haurà de constituir un dipòsit per un import de 50 ?, que es consignarà en el compte de consignacions d'aquest jutjat, sense que es puga considerar preparat el recurs si el dipòsit no estiguera constituït. Estan exempts de constituir el dipòsit: el Ministeri Fiscal, l'Estat, les comunitats autònomes, les entitats locals i els organismes autonòmics dependents de tots ells.  
Aquesta és la sentència, que pronuncie, mane i firme.»  
  
I perquè servisca de notificació a la persona anteriorment indicada, s'expedeix aquest edicte.  
  
Torrent, 29 de març de 2018.- La lletrada de l'Administració de justícia: Pilar Irles Martínez.